ئایفۆن ١٤ پرۆ

ئایفۆن ١٤ پرۆ و ١٤ پرۆ ماکس () تەلەفۆنی زیرەکی ئاست بەرزن کە لەلایەن کۆمپانیای ئەپڵ دیزاین دەکرێن و دەخرێنە بازاڕەوە. ئەوان نەوەی ١٦ی ئایفۆنە پێشەنگەکانن کە جێگەی ئایفۆن ١٣ پرۆ و ئایفۆن ١٣ پرۆ ماکسیان گرتەوە. ئامێرەکان شانبەشانی ئایفۆن ١٤ و ئایفۆن ١٤ پڵەس لە چالاکییەکەی ئەپڵ لە ئەپڵ پارک لە کووپەرتینۆ، کالیفۆرنیا لە ٧ی ئەیلوولی ٢٠٢٢ نمایشکران و لە ١٦ی ئەیلوولی ٢٠٢٢ بەردەست کران. ئایفۆن ١٤ پرۆ و ١٤ پرۆ ماکس بە چوار ڕەنگ دیزاین کراون کە بریتین لە زیو، بۆشایی ڕەش، زێڕین و وەنەوشەی تۆخ. ڕەنگی وەنەوشەیی تۆخ ڕەنگێکی نوێیە کە جێگەی شینێکی تێری گرتووەتەوە. ئایفۆن ١٤ پرۆ پاترییەکی ٣٢٠٠ میلی ئەمپێری ھەیە کە ٢٣ کاتژمێر ڤیدیۆ پەخش دەکات و ٢٠ کاتژمێر ڤیدیۆ ستریمینگ دەکات. وەشانی پرۆ ماکس خاوەنی پاترییەکەی ٤٣٢٣ میلی ئەمپێرە و ٢٩ کاتژمێر ڤیدیۆ پەخش دەکات و ٢٥ کاتژمێر ڤیدیۆ ستریمینگ دەکات. ھەستەوەر و عەدەسەکان لەسەر کامێرای سەرەکی و زۆر فراوان نوێکراونەتەوە. ئایفۆن ١٤ پرۆ و پرۆ ماکس سیستەمی (A16 Bionic)یان ھەیە، کە جێگەی ئەو (A15 Bionic)ی گرتووەتەوە کە لە زنجیرەی ئایفۆن ١٣ و ١٣ پرۆ ھەیە، کە نەوەی سێیەمی ئایفۆن SEیە. عەدەسەکە دەرچەیەکی گەورەتری ھەیە بۆ باشترکردنی ڕوونی بینایی. ھاوشێوەی ئایفۆن ١٤ و ١٤ پڵەس، ١٤ پرۆ و پرۆ ماکس لەگەڵ ئای ئۆ ئێس ١٦دا ھاتن.

 سەرچاوەکان 


پۆل:ئایفۆن